भास्कर संवाददाता |कोरबा
भास्कर संवाददाता |कोरबा
भाजपा ने मंगलवार को महापौर पर भेदभाव व मनमानी का आरोप लगाते हुए कोसाबाड़ी चौक से जन आक्रोश रैली निकाली। निगम कार्यालय घुसने का प्रयास करते लोगों को पुलिस ने गेटबंद कर बाहर ही रोक दिया। इसके बाद भाजपाई सड़क पर बैठकर महापौर के खिलाफ नारेबाजी करते रहे। फिर सिटी मजिस्ट्रेट अभिषेक अग्रवाल को ज्ञापन सौंपा।
निगम के चौथे कार्यकाल में 2 वर्ष बाद विपक्षी पार्षदों ने पहली बार नगर निगम का घेराव करने आंदोलन किया। निशाने पर महापौर रेणु अग्रवाल रहीं। पार्षदों का कहना था कि महापौर मनमानी कर रही हैं। वार्डों में कचरे के डिब्बे रखे हुए हैं पर उसे उठाया नहीं जाता। कचरे का ढेर लगा हुआ है। भाजपाइयों ने सड़क में ही बैठकर महापौर के खिलाफ नारेबाजी की। इसके बाद सभा कोे सांसद डॉ.बंशीलाल महतो, पूर्व महापौर जोगेश लांबा, नेता प्रतिपक्ष योगेश जैन, अशोक चावलानी, मीना शर्मा, मनोज मिश्रा समेत पार्षद व एल्डरमेन ने संबोधित किया।
san_Deva san_Deva hin_Deva hin_Deva